Thomas Sivertsson

Lars Thomas Sivertsson (født 21. februar 1965 i Halmstad) er en svensk tidligere håndballspiller, som nå er trener for det svenske kvinnelandslaget.

 Karriere 
 Spiller 
 Klubblag 
Sivertsson startet sin karriere i Halmstad, men meldte overgang til HK Drott i 1988. I den svenske eliteserieklubben vant han flere SM-gull, og dro i 2000 til den spanske klubben Granollers. Etter kun ett år i Spania, flyttet Sivertsson til Danmark og signerte i 2001 for storklubben Kolding.

 Landslag 
Sivertsson ble tatt ut på det svenske herrelandslaget i 1992, og fikk oppleve ett VM-gull, to OL-sølv og tre EM-gull, før han i 2002 ga seg etter 208 kamper og 458 mål. OL-sølvene ble vunnet under Sommer-OL 1996 i Atlanta og Sommer-OL 2000 i Sydney, og Sivertsson ble Verdensmester under Håndball-VM 1999 og Europamester i 1998, 2000 og 2002.

 Trener 
 Klubblag 
Etter å ha avsluttet sin spillerkarriere i Kolding, ble Sivertsson utnevnt til assistenttrener og senere sportssjef. Når han i 2008 overtok hovedtrenerjobben etter sin storebror, Ulf Sivertsson, vant klubben det danske seriemesterskapet. Han bestemte seg deretter for å forlate klubben til fordel for den polske klubben Wisła Płock.

 Landslag 
Etter å ha vært assistenttrener for det portugisiske herrelandslaget under ledelse av Mats Olsson og det svenske kvinnelandslaget under ledelse av Torbjörn Klingvall, overtok Sivertsson jobben som landslagssjef for Sveriges kvinnelandslag i desember 2013.

 Referanser 

 Eksterne lenker 


Kategori:Personer fra Halmstad
Kategori:Svenske håndballspillere
Kategori:Svenske håndballtrenere
Kategori:Verdensmestere i håndball
Kategori:Europamestere i håndball
Kategori:Olympiske sølvmedaljevinnere for Sverige
Kategori:Olympiske medaljevinnere i håndball
Kategori:Spillere i Håndball-VM 1995 for menn
Kategori:Medaljevinnere under Sommer-OL 1996
Kategori:Deltakere for Sverige under Sommer-OL 1996
Kategori:Håndballspillere under Sommer-OL 1996
Kategori:Spillere i Håndball-VM 1997 for menn
Kategori:Spillere i Håndball-EM 1998 for menn
Kategori:Spillere i Håndball-VM 1999 for menn
Kategori:Spillere i Håndball-EM 2000 for menn
Kategori:Medaljevinnere under Sommer-OL 2000
Kategori:Deltakere for Sverige under Sommer-OL 2000
Kategori:Håndballspillere under Sommer-OL 2000
Kategori:Spillere i Håndball-VM 2001 for menn
Kategori:Spillere i Håndball-EM 2002 for menn
Kategori:Trenere i Håndball-EM 2014 for kvinner
Kategori:Trenere i Håndball-VM 2015 for kvinner